钦定古今图书集成/明伦汇编/闺媛典/第337卷 > 《回文锦赋》〈同前韵〉皇甫威
## 钦定古今图书集成/明伦汇编/闺媛典/第337卷 > 《回文锦赋》〈同前韵〉皇甫威

“彼美人兮悬陇云，念塞上之征客，回机中之锦文。千
里驰心，十年誓志。想关山之延梦，托丹素而垂意。札
札鸣杼，纷纷绩翠，梭曳绪而龙回，锦披云而凤至。情
生万象，功归言致。绿为芳草，怨王孙之不归；红作仙
花，发美人之幽思。”懿夫达其意者在乎诚，为其艺者
贵乎精。顾异物之可赏，谅同心之所成。离披而芳树
摇影，焕烂而明霞近荣。振素手以鸣机，兰闺霜集；敛
翠蛾而绩缕，纱窗月生。则知妙极十全，才先一绝。既
以彰其意，亦以表乎节。类乎锦，卓氏服以妍精；言乎
《诗》，谢女惭乎清切。稽六义而不忒，放百花而迥别。心
唯念远，将绩缕以同营；字是回文，与愁肠而共结。成
乎手，发乎心，锐精思而在今。方之纨，“比之素，积元功
而𠜍古。笑草露之轻薄，胜林花之新吐。婉矣丽矣，错
金彩以成章；寂兮寥兮，碎玉著而如雨。”于是阅披风
前，光文烂然。百花互进，五色相宣。文彬彬而怆矣，彩
重重而恨焉。匪类雕虫工乎职，岂徒悦目寄乎边；写
片心之赠远，代尺素之相传。一则托乎情，一则存乎
想。锦也可裁，心乎足“赏，君乎君乎”，为发缄封，知精诚
之不爽。